આ સાથ જ કેસની ફાળવણી સુપ્રીમ કોર્ટના કોલેજિયમ દ્વારા થવી જોઈએ તેવી દાદને સર્વોચ્ચ ન્યાયાલયે ફગાવી હતી. જસ્ટિસ એ કે સિકરી અને જસ્ટિસ અશોક ભૂષણ એમ બે જજોની બેન્ચે આ ચુકાદો આપતા જણાવ્યું હતું કે, ચીફ જસ્ટિસ એ સીનિયર મોસ્ટ જજ હોવાથી કોર્ટના વહીવટનું નેતૃત્વ કરવા હકદાર છે જેમાં કેસોની ફાળવણીનો પણ સમાવેશ થાય છે. જસ્ટિસ એ કે સિકરી અને અશોક ભૂષણે આ મુદ્દે સહમતિ સાથે પોતાનો ચુકાદો આપતા જણાવ્યું હતું કે કેસની ફાળવણી કરવી તેમજ ખંડપીઠ નિમવી તે ચીફ જસ્ટિસનો વિશેષાધિકાર છે. જસ્ટિસ એ કે સિકરીએ ચુકાદમાં જણાવ્યું હતું કે સીજેઆઈ સીનિયર મોસ્ટ જજ હોવાથી તે ન્યાયતંત્રના પ્રવક્તા અને નેતા પણ છે. સુપ્રીમ કોર્ટે ચુકાદામાં ટાક્યું હતું કે લોકોના મગજમાંથી ન્યાયતંત્રનું ધોવાણ જ જ્યુડિશિયરી માટે સૌથી મોટા ખતરા સમાન છે.